钦定古今图书集成/明伦汇编/氏族典/第614卷 > 《郑樵通志》 > 万俟卨
## 钦定古今图书集成/明伦汇编/氏族典/第614卷 > 《郑樵通志》 > 万俟卨

按《宋史万俟卨传》：“卨字元忠，开封阳武县人。登政和
二年上舍第，历尚书比部员外郎。绍兴初，除湖北转
运判官，改提点湖北刑狱。岳飞宣抚荆湖，遇卨不以
礼，卨憾之，入觐，希秦桧意。谮飞于朝，留为监察御史，
擢右正言。时桧谋收诸将兵权，卨力助之。桧令卨劾
飞，命中丞何铸治飞狱，铸明其无辜，桧怒，以卨代治”，
遂诬以淮西逗遛之事，飞父子与张宪俱死，天下冤
之。梓宫还，以卨为欑宫按行使，内侍省副都知宋唐
卿副之。卨请与唐卿同班上殿奏事，其无耻如此。除
参知政事，充金国报谢使。使还，桧假金人誉己数千
言，嘱卨以闻，卨难之。他日奏事退，桧批上旨，辄除所
厚者。官吏钤纸尾进，卨不视，桧大怒，自是言官交章
劾卨，谪居归州。遇赦，量移沅州。二十五年，召还，除参
知政事，寻拜尚书右仆射、同中书门下平章事。卒，年
七十五，谥忠靖。